ശ്രീശാന്തിന്റെ പിറന്നാള് ആഘോഷമാക്കി പേര്ളിയും കൂട്ടുകാരും ചിത്രങ്ങള് വൈറല് !!! ഇന്ത്യന് ടീമിലെ ബോളറായി വന്ന് വിജയങ്ങള് കൈവരിച്ച് ഒടുവില് പടിയിറങ്ങേണ്ടി വന്ന താരമാണ് ശ്രീശാന്ത്. ശാന്തകുമാരന് നായര് ശ്രീശാന്ത് എന്നാണ് താരത്തിന്റെ യഥാര്ത്ഥ പേര്. ചെറുപ്പം മുതലേ സ്പോര്ട്സ് മേഖലയില് തലപര്യം ഉണ്ടായിരുന്ന താരം എല്ലാത്തരം കളികളും കളിച്ചിട്ടുള്ള ഒരു ഇന്ത്യന് ക്രിക്കറ്റ് കളിക്കാരനും ചലച്ചിത്ര നടനുമാണ്. വലംകൈയ്യന് ഫാസ്റ്റ് മീഡിയം പേസ് ബൗളറും വലംകൈയ്യന് ടെയില് എന്ഡര് ബാറ്റ്സ്മാനുമാണ് അദ്ദേഹം. നിലവില് ഫസ്റ്റ് ക്ലാസ് ക്രിക്കറ്റില് കേരളത്തിന് വേണ്ടിയാണ് താരം കളിക്കുന്നത്. ഇന്ത്യന് പ്രീമിയര് ലീഗില് ഐപിഎല് രാജസ്ഥാന് റോയല്സിനായി കളിച്ചു. ഇന്ത്യക്കായി ട്വന്റി20 ക്രിക്കറ്റ് കളിച്ച ആദ്യ കേരള രഞ്ജി താരം കൂടിയാണ് അദ്ദേഹം. 2013 ഐപിഎല്ലില് സ്പോട്ട് ഫിക്സിംഗിനെ തുടര്ന്ന് ആജീവനാന്ത വിലക്ക് ഏര്പ്പെടുത്തിയിരുന്നു വിലക്ക് 2019 ഓഗസ്റ്റില് ഏഴ് വര്ഷമായി കുറച്ചു. വീണ്ടും 2020ല് കേരള ക്രിക്കറ്റ് ടീമിലേക്ക് തിരഞ്ഞെടുക്കപ്പെടുകയും ദേശീയ ക്രിക്കറ്റില് തന്റെ കരിയര് പുനരാരംഭിക്കുകയും ചെയ്യുന്നു. 2018ല് ജനപ്രിയ റിയാലിറ്റി ഷോയായ ബിഗ് ബോസില് പങ്കെടുത്ത് റണ്ണര് അപ്പ് ആയിരുന്നു. ശാന്തകുമാരന് നായരുടെയും സാവിത്രി ദേവിയുടെയും മകനായി 1983 ഫെബ്രുവരി 6 നാണ് ശ്രീശാന്ത് ജനിച്ചത്. അദ്ദേഹത്തിന് ഒരു മൂത്ത സഹോദരനും രണ്ട് സഹോദരിമാരുമുണ്ട്. അദ്ദേഹത്തിന്റെ സഹോദരന് ദിപു ശാന്തന് കൊച്ചിയില് ഒരു സംഗീത കമ്ബനിയുണ്ട്, അദ്ദേഹത്തിന്റെ മൂത്ത സഹോദരി നിവേദിത കേരളത്തില് ഒരു ടെലിവിഷന് നടിയാണ്. പ്രശസ്ത തെന്നിന്ത്യന് പിന്നണി ഗായിക മധു ബാലകൃഷ്ണനെയാണ് ശ്രീശാന്തിന്റെ മൂത്ത സഹോദരി ദിവ്യ വിവാഹം ചെയ്തത്.2013 ഡിസംബര് 12 ന് ശ്രീശാന്ത് തന്റെ കാമുകി ജയ്പൂരിലെ ശെഖാവത് കുടുംബത്തിലെ ഭുവനേശ്വരി കുമാരിയെ കേരളത്തിലെ ഗുരുവായൂര് ശ്രീകൃഷ്ണ ക്ഷേത്രത്തില് വച്ച് വിവാഹം കഴിച്ചു. ഹിരേന്ദ്ര സിംഗ് ഷെഖാവത്തിന്റെയും മുക്ത സിംഗിന്റെയും മകളാണ് നൈന് ഷെഖാവത്ത് എന്ന ഭുവനേശ്വരി കുമാരി. ഇപ്പോള് താരത്തിന്റെ പിറന്നാള് ആഘോഷമാക്കിയിരിക്കുകയാണ് താരവും ഗായകരും ഒന്നിച്ചു, കഴിഞ്ഞ ദിവസം നടന്ന പിറന്നാള് ആഘോഷ രാവിന്റെ ചിത്രങ്ങളാണ് സോഷ്യല് മീഡിയില് വൈറലായി മാറുന്നത്. കൂട്ടത്തില് താരമായി ഉണ്ടായിരുന്നത് പേര്ളി മാണിയും, രാജീവ് പിള്ളയും ആയിരുന്നു. ഇരുവരും ഒന്നിച്ചു 2017ല് പുറത്തിറങ്ങിയ സുരേഷ് ഗോവിന്ദ് ചിത്രമായ ടീം 5 ല് അഭിനയിച്ചിരുന്നു. Related Items: Sree Santh, Sree Santh birthday, Sree Santh celebraction